**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.11.2018, ora 08.00 – 12.11.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 12.11.2018, ora 7.00**

**RÂURI**

**Debitele au fost** **în general staționare.**

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe cursul superior al Trotușului și pe cursul mijlociu al Siretului şi mai mici (10-30% din mediile multianuale lunare) pe râurile: Tur, Lăpuș, Moravița, Nera, Cerna, Bârlad, Jijia, pe unii afluenţi din bazinele hidrografice Crișul Negru (Valea Roșie, Holod, Teuz), Crișul Alb (Bănești, Sighișoara), Mureș (Luț, Comlod, Vișa, Secaș, Râul Mare, Râul Galben), Jiu (Jaleş, Coşuştea) şi bazinul superior al Argeşului (Râul Doamnei, Vâlsan, Argeşel).

**Nivelurile** pe râuri la staţiile hidrometrice **se situează sub** **COTELE DE ATENŢIE**.

**Debitele vor fi în general staționare**.

**Nivelurile** pe râuri la staţiile hidrometrice **se vor situa sub** **COTELE DE ATENŢIE**.

**DUNĂRE**

**Debitul la intrarea în ţară** (secţiunea Baziaş) în intervalul 11-12.11.2018 **a fost în scădere, având valoarea de 3300 m3/s**, sub media multianuală a lunii **noiembrie (4650 m3/s).**

În aval de Porţile de Fier debitele au fost în scădere pe sectorul Gruia – Oltenița și în creștere pe sectorul Călărași – Tulcea.

**Debitul la intrarea în ţară** (secţiunea Baziaş) **va fi** **în scădere (3100 m3/s).**

În aval de Porţile de Fier debitele vor fi în scădere pe sectorul Gruia–Vadu Oii şi în creştere pe sectorul Brăila–Tulcea.

**2.** **Situaţia meteorologică în intervalul 11.11.2018, ora 08.00 –12.11.2018, ora 06.00**

**În ţară,** vremea a fost în general frumoasă și caldă pentru această dată, chiar deosebit de caldă în regiunile vestice. Excepție au făcut zone restrânse din Transilvania și Moldova, unde în condiții de ceață mai persistentă sau nebulozitate joasă, valorile termice diurne s-au situat ușor sub mediile multianuale. Cerul a fost variabil spre mai mult senin, dar cu nebulozitate de tip stratiform în regiunile estice, unde cu totul izolat s-a semnalat burniță. Vântul a suflat slab și moderat. Mai ales în primele ore ale zilei și din nou în cursul nopții a fost ceață, local, în zonele joase din centrul, estul și sudul teritoriului. Temperaturile maxime s-au încadrat între 4 grade la Cluj Napoca și 20 de grade la Lugoj, Caransebeș și Gurahonț, iar la ora 06 se înregistrau temperaturi cuprinse între -8 grade la Miercurea Ciuc și 13 grade la Gura Portiței.

**Observaţie:** începând de ieri, de la ora 06, au fost în vigoare 25 de mesaje de atenționare cod galben pentru fenomene meteorologice periculoase imediate, emise după cum urmează: câte 6 de către SRPV Sibiu și CNPM pentru Muntenia, 5 de către SRPV Cluj-Napoca, 3 de către SRPV Bacău, câte 2 de către SRPV Timișoara și SRPV Constanța și 1 de către SRPV Craiova.

**La Bucureşti,** vremea a fost predominant frumoasă și caldă pentru a doua decadă a lunii noiembrie. Cerul a fost variabil spre mai mult senin, iar vântul a suflat slab până la moderat. Temperatura maximă a fost de 16 grade la Băneasa și de 17 grade la Afumați și Filaret. La ora 06 se înregistrau 4 grade la Afumați și Băneasa și 5 grade la Filaret. Dimineața și spre sfârșitul nopții în zona preorășenească s-a semnalat ceață.

**3. Prognoza meteorologică în intervalul 12.11.2018, ora 08.00 –13.11.2018, ora 08.00**

**În ţară,** valorile termice diurne se vor menține mai ridicate decât în mod normal în regiunile intracarpatice și în sud-vest, dar în restul teritoriului vor marca o scădere față de ziua anterioară. Cerul va fi variabil, cu nebulozitate joasă stratiformă, local persistentă și pe spații mici asociată cu burniță sau ploaie slabă, în Moldova, Dobrogea, Muntenia, iar în cursul nopții și în Oltenia. Vântul va sufla slab și moderat, cu ușoare intensificări pe litoral, în sudul Banatului și nordul Moldovei. Temperaturile maxime se vor încadra între 7...8 grade în jumătatea de nord a Moldovei și 19...20 de grade în Banat și dealurile Crișanei, iar cele minime între -1 și 10 grade, mai scăzute în estul Transilvaniei. Dimineața și noaptea local în zonele joase se va semnala ceață.

**La Bucureşti,** valorile termice diurne vor fi mai scăzute decât în ziua anterioară, astfel că maxima se va situa în jurul valorii de 13 grade, dar minima va fi mai ridicată decât normalul perioadei și va avea valori de 6...7 grade. În cea mai mare parte a intervalului va fi nebulozitate joasă stratiformă, posibil asociată trecător cu burniță. Vântul va sufla slab și moderat. În special în zona preorășenească, dimineața va fi ceață.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

Nuau fost semnalate evenimente deosebite.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 **DIRECȚIA DE COMUNICARE**